Kauno Juozo Grušo meno gimnazija

Kauno Juozo Grušo meno gimnazija – dieninė, savarankiško mokymosi bendrojo lavinimo mokykla Kaune, Šilainiuose, Šarkuvos g. 30, vykdanti pradinio, pagrindinio, vidurinio ir meninio ugdymo programas. Įstaigos kodas 190139659.

 Istorija 
Kauno 50-oji vidurinė mokykla Šilainiuose atidaryta 1988 m. rugsėjo 1 d., mokyklos direktoriumi paskirtas fizikos mokytojas Romualdas Bagdonavičius. 1998 m. gegužės 12 d. mokyklai suteiktas Kauno Juozo Grušo vidurinės mokyklos vardas. Nuo 1999 m. pradėta vykdyti individuali mokyklos meninio ugdymo programa 9-12 klasėms, įvesti keramikos, odos, tekstilės ir technologijų kursai. 2005 m. įsteigtas neformalaus meninio ugdymo skyrius, o 2006 m. meninio ugdymo skyrius. 2010 m. mokyklai suteiktas Juozo Grušo meno vidurinės mokyklos vardas. Vykdant Kauno miesto mokyklų reorganizavimą, 2015 m. pakeistas mokyklos statusas į gimnaziją ir suteiktas Juozo Grušo meno gimnazijos vardas.

2016 m. Kauno miesto savivaldybės parengtame bendrojo ugdymo mokyklų tinklo pertvarkos 2016–2020 m. plane šiai gimnazijai ir dar trims Kauno mokykloms buvo nurodyta per ketverius metus gerokai sumažinti mokinių skaičių.„Populiarioms mokykloms žada pakirpti sparnus“. Kauno diena. Nuoroda tikrinta 2021-09-26.

Iki 2019 m. mokykloje galiojo tvarka, pagal kurią priimant į gimnaziją papildomas balas buvo skiriamas menininkų vaikams. Po Lygių galimybių kontrolieriaus tarnybos kreipimosi, šios tvarkos atsisakyta.„Kontrolierė: balą menininkų vaikams skyrusi gimnazija elgėsi diskriminuojančiai“. Kauno diena. Nuoroda tikrinta 2021-09-26.

 Direktoriai 
 1988 m. Romualdas Bagdonavičius
 1997 m. Nijolė Šimienė
 2019 m. Undinė Diana Tumavičienė

 Išnašos 

 Nuorodos 
 Mokyklos svetainė 

Grušo
Kategorija:Lietuvos gimnazijos